ট্রান্সপারেন্সি ইন্টারন্যাশনাল বাংলাদেশ (টিআইবি) স্থানীয় ও জাতীয় পর্যায়ে গুরুত্বপূর্ণ বিভিন্ন খাত ও প্রতিষ্ঠানের ওপর দুর্নীতি প্রতিরোধ ও সুশাসন সহায়ক গবেষণা ও অ্যাডভোকেসি কার্যক্রম পরিচালনার পাশাপাশি বিভিন্ন ধরনের সামাজিক জবাবদিহিতার টুলস ব্যবহারের মাধ্যমে সেবাপ্রদানকারীকে জবাদিহিতার আওতায় আনা এবং সেবাপ্রদানকারী প্রতিষ্ঠানে সুশাসন চর্চার ক্ষেত্রে ইতিবাচক পরিবর্তনের লক্ষ্যে কাজ করে চলছে। এরই ধারাবাহিকতায় জাতীয় ও স্থানীয় সেবা খাত প্রতিষ্ঠানের ওপর দুর্নীতি দমন কমিশন (দুদক)-এর সাথে টিআইবি’র বিদ্যমান সমঝোতা স্মারকের আওতায় দুদক পরিচালিত গণশুনানি আয়োজনে বিশেষতঃ স্থানীয় পর্যায়ে গণশুনানি আয়োজনে টিআইবি সহযোগিতা করে থাকে। এই গণশুনানিগুলো কতটুকু কার্যকর হচ্ছে তা মূল্যায়নের লক্ষ্যে টিআইবি “দুর্নীতি প্রতিরোধে ‘দুর্নীতি দমন কমিশন’ কর্তৃক পরিচালিত গণশুনানি: কার্যকরতা, চ্যালেঞ্জ ও করণীয়” শীর্ষক একটি গবেষণা পরিচালনা করে। ৫ নভেম্বর ২০১৭ তারিখে প্রকাশিত এই গবেষণায় ডিসেম্বর ২০১৪ থেকে জুন ২০১৬ পর্যন্ত অনুষ্ঠিত ১৩ টি গণশুনানির প্রাপ্ত ফলাফলের ভিত্তিতে এই উদ্যোগের কার্যকরতা বৃদ্ধিতে সংশ্লিষ্ট কর্তৃপক্ষের...